**3-1 LÜLISAMBA KAELAOSA SÜNDROOM**

**Peavalu, unehäired, närvilisus ja asümmeetriline kehahoid**

21 aastane naispatsient kaebas unehäiretele, närvilisusele, pea ja kaelavalule, pearinglusele, vasakusse õlavarde kiirguvale valule ja suurele väsimusele. Arsti vastuvõtul oma haiguslugu jutustades istus patsient kühmus, längus õlgade ja pea kaldega vasakule küljele. Uuring näitas kaelalülide liikumispiiratust nii kaela üla- kui alaosas. Manuaalteraapia (manipulatsioonravi), kehahoiu ja harjutuste õpetus ning homotoksikoloogilised (homöopaatilised) firma Heel ravimid andsid paranemise.

**Pearinglus ja kõnnaku tasakaalustamatus**

38 aastane meespatsient, kellel oli alajäseme trauma järgne halb kõnnak, kaebas nõksatust kaelas toolilt tõusmisel ja kaasnevat peapööritust pea liigutamisel. Patsienti oli uuritud eelnevalt seitsme erineva spetsialisti juures, enne kui üks sisehaiguste arst juhatas ta manuaal-meditsiinilisele uuringule. Uuring näitas esimese kaelalüli liikumispiiratust. Peale manipulatsioonravi sai patsient vaevustest vabaks.

**Kuulmise langus ja halb asend magamisel**

45 aastane naispatsient kaebas kuulmise langust peale “valesti” maganud ööd. Manuaalsel uurimisel selgus esimese kaelalüli liikumispiiratus, mis allus manuaalteraapiale. Järgmisel päeval haiglas läbiviidud kõrvauuringutel eelnevast kuulmishäirest märke ei leitud.

**Nägemishäired ja kahjulik tööasend**

65 astane hambaarst kaebas topeltnägemisele ja kaelavalule, mis kujunes äkki peale uue ravitooli ostmist ja tööasendi muutmist. Silmaarsti ja närviarsti uuringud olid haigusleiuta. Manuaaldiagnostika tõi esile liigese liikumispiiratuse esimese ja teise kaelalüli tasemel. Topeltnägemine kadus kaks päeva peale manipulatsioonravi. Hambaarst hakkas uuesti kasutama oma eelmist ravitooli. Terviseprobleem ei kordunud.

**Peavalu ja ebanormaalne koormusjõud**

46 aastane müügimees kaebas 15 aastat kestnud perioodilist peavalu. Varem oli ta saanud migreeni-vastast valuravi. Manuaaldiagnostika leidis liigese liikumispiiratuse kaela esimese ja teise lüli vahel vasakul ja asümmeetrilise vaagna asendi. Kaela ja vaagna liikumispiiratust raviti manualteraapia tehnikatega ja patsienti instrueeriti kandma kannatuge. Patsient vabanes kaebustest.

**Kaelavalu ja psühho-emotsionaalne stress**

35 aastane naispatsient kaebas kauakestnud õlgade ja kaelavalu, mis kiirgus ka pähe. Manuaalne uurimine sedastas märkimisväärse pinge kaela ja turjalihastes ning kaela üla- ja alaosa liigeste liikumispiiratuse. Manuaalteraapia, harjutused ja põletikuvastane ravi andsid hea, kuid ajutise paranemise. Patsiendi korduval uurimisel ja küsitlusel selgusid perekondlikud probleemid ja rahalised raskused. Patsient suunati lisaks psühholoogi konsultatsioonile.